Ved valget fikk disse fire partiene til sammen flest stemmer i 55 av byens 58 valgkretser, mens Arbeiderpartiet, Sosialistisk Venstreparti, Senterpartiet og Rødt til sammen fikk flest stemmer i 3 kretser. I to av disse, Rothaugen og Riple, var det svært jevnt mellom blokkene (henholdsvis 0,7 og 0,8 prosentpoengs overvekt i venstresidens favør). Den eneste kretsen hvor venstresiden oppnådde over 50 % samlet, var på Møhlenpris (54,1 %), mens høyresiden hadde over 50 % i 51 kretser (4 kretser med over 70 %, 25 kretser med mellom 60 og 70 %, og 22 kretser med mellom 50 og 60 % av stemmene).